ایستانبولون باغچالی ائولر سمت‌ینده‌کی 75-جی بؤلگه پولیس مرکزی یاخینلیغیندا تشکیل ائدیلن، 10 آدامین یارالانماسینا سبب اولان، بومبا‌لی سالدیرینی رئاللاشدیردیغی ادعا ائدیلن بولوجو ترور تشکیلاتی پ.ک.ک عضوو بیر شخص آکسارای-دا توتولدو.
ایستانبول والیسی واسیپ شاهین پارتلاییشین بومبا‌لی بیر موتوسیکلت ایله توره تدیگینی سؤیله‌میشدی.
پولیس هوجومدا ایستیفاده اولونان موتوسیکلت‌ین نؤمره‌سیندن صاحبی‌نین کیملیگی معین ائدیلدی و بو شخص‌ین ترور تشکیلاتی پ.ک.ک عضوو اولدوغو تثبیت ائدیلدی.
شوبهه‌لی‌نین ترور تشکیلاتی‌نین سوریه‌ده‌کی و یا عیراق-داکی کامپلارا گئتمک اوچون سیویل بیر ماشینلا ایستانبول-دان آیریلدیغی بیلدیریلدی.
پ.ک.ک ترور تشکیلاتینین عضوو تروریست ساختا کیملیک ایله قاچماغا چالیشارکن اونو موشایعت ائدن 2 آداملا بیرلیکده آکسارای-دا توتولا‌راق ایستانبول-ا گئری گؤندریلدی.
ایستانبولدا پارتلاییشلا علاقه‌سی اولدوغو بیل‌دیریلن 3 نفر ده توتولدو .
قئید ائدک کی، پارتلاییش زامانی یارا‌لانان 10 نفردن 5-ی موالیجه سیندن سونرا خسته خانادان مرخص ائدیلدی.
